REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj: 06-2/103-21

25. mart 2021. godine

B e o g r a d

Z A P I S N I K

7. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE

ODRŽANE 25. MARTA 2021. GODINE

Sednica je počela u 13.00 časova.

Sednicom je predsedavala Katarina Rakić, predsednik Odbora.

Sednici su prisustvovali članovi Odbora: Nikola Vojinović, Maja Grbić, Dejan Kesar, Nikola Kožović, Milutin Mrkonjić, Ivana Nikolić, Goran Pekarski, Adrijana Pupovac i Milan Urošević.

Sednici su prisustvovali zamenici članova Odbora: Nataša Jovanović (zamenik Milosava Milojevića), Veroljub Matić (zamenik Zorana Bojanića) i Snežana Petrović (zamenik Krsta Janjuševića).

Sednici nisu prisustvovali članovi Odbora: Arđend Bajrami, Bojan Torbica, Samir Tandić i Slavenko Unković, niti njihovi zamenici.

Sednici je prisustvovao iz Ministarstva građevinarstva, saobraćaja i infrastrukture Enes Buhić, državni sekretar.

Odbor je, jednoglasno (12 glasova ,,za“), u skladu sa predlogom predsednika Odbora usvojio sledeći

D n e v n i r e d:

1. Razmatranje Predloga zakona o potvrđivanju Sporazuma između Vlade Republike Srbije i Saveta ministara Bosne i Hercegovine o održavanju i rekonstrukciji putnih međudržavnih mostova između Republike Srbije i Bosne i Hercegovine, koji je podnela Vlada (broj 011-407/21 od 11. marta 2021. godine).

Pre prelaska na rad prema utvrđenom Dnevnom redu, Odbor je, većinom glasova (11 glasova „za“ i 1 ,,nije glasao“), usvojio Zapisnik 6. sednice Odbora održane 18. marta 2021. godine.

|  |  |
| --- | --- |
| Prva tačka Dnevnog reda: **Razmatranje Predloga zakona o potvrđivanju Sporazuma između Vlade Republike Srbije i Saveta ministara Bosne i Hercegovine o održavanju i rekonstrukciji putnih međudržavnih mostova između Republike Srbije i Bosne i Hercegovine, koji je podnela Vlada** |  |

U uvodnom izlaganju Enes Buhić, predstavnik Ministarstva, je istakao da se Sporazumom reguliše međunarodna saradnja između Republike Srbije i Bosne i Hercegovine, a u vezi održavanja i rekonstrukcije međunarodnih mostova koji su u lošem stanju. Rekonstrukcijom mostova rešiće se problem prelaska granice ljudima, kao i transport robe preko granice. Sporazumom je dogovoreno održavanje i rekonstrukcija 11 mostova, i to od strane Republike Srbije za šest, a od strane Bosne i Hercegovine za pet mostova.

S obzirom da nije bilo prijavljenih za diskusiju članovi Odbora su se izjasnili o ovoj tački dnevnog reda.

Odbor je, jednoglasno (13 glasova ,,za“), odlučio da predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i Saveta ministara Bosne i Hercegovine o održavanju i rekonstrukciji putnih međudržavnih mostova između Republike Srbije i Bosne i Hercegovine.

Za izvestioca Odbora na sednici Narodne skupštine određena je Katarina Rakić, predsednik Odbora.

Na sednici Odbora vođen je tonski zapis.

Sednica je zaključena u 13.05 časova.

SEKRETAR ODBORA PREDSEDNIK ODBORA

Biljana Ilić Katarina Rakić